Babelscape/SREDFM huggingface dataset:
Gossip Girl

Το Gossip Girl είναι αμερικανική νεανική τηλεοπτική σειρά δράματος, που δημιουργήθηκε από τον Τζον Σβαρτς και έκανε πρεμιέρα στις Η.Π.Α. στις 19 Σεπτεμβρίου του 2007 στο αμερικάνικο κανάλι CW. Στη σειρά πρωταγωνιστούν οι Μπλέικ Λάιβλι, Λέιτον Μίστερ, Πεν Μπάντζλι, Τσέις Κρόφορντ, Εντ Γουέστγουικ, Κρίστεν Μπελ (η οποία κάνει τη φωνή της κουτσομπόλας), Κέλι Ράδερφορντ, Μάθιου Σετλ, Τζέσικα Ζορ και Τέιλορ Μόμσεν.

Η πλοκή της σειράς περιστρέφεται γύρω από τις ταραχώδεις ζωές εφήβων που ανήκουν στην ανώτερη κοινωνική τάξη του Upper East Side στο Μανχάταν της Νέας Υόρκης.

Η σειρά ξεκίνα με την επιστροφή της έφηβης  Σερίνα βαν ντερ Γούτσεν (Μπλέικ Λάιβλι) μετά από τη «μυστηριώδη εξαφάνιση» της. Η "Gossip Girl" ανακαλύπτει ότι η Serena είχε πάει σε οικοτροφείο στην Κορνουάλη του Κονέκτικατ, αλλά κανένας δεν την υποδέχτηκε στον Μανχάταν με ενθουσιασμό. Η Μπλερ Γουάλντορφ (Λέιτον Μίστερ), της οποίας οι δημιουργοί την περιγράφουν ως «η βασίλισσα στο κέντρο του δικού τους παιχνιδιού σκάκι», είναι η queen bee του κολεγίου Constance Saint Jude prep school. Αυτή επίσης είναι η παιδική "κολλητή φίλη" και περιστασιακός αντίπαλος της Σερίνα βαν ντερ Γούτσεν. Ακόμη, στην ιστορία πρωταγωνιστικό ρόλο έχουν ο υπότροφος Νταν Χάμφρει (Πεν Μπάντζλι), ο οποίος περιγράφει τον εαυτό του ως τον "outsider" από το Μπρούκλιν, την πρώτη αγάπη της Μπλερ, και το δήθεν "golden boy", Νέιτ Αρτσιμπάλτ (Τσέις Κρόφορντ), και το "κακό αγόρι" και φυσικός κληρονόμος μίας τεράστιας περιουσίας Τσακ Μπας (Εντ Γουέστγουικ), ο οποίος είναι μέρος της ελίτ του Μανχάταν. Άλλοι χαρακτήρες που παίζουν σημαντικό ρόλο στην ταραχώδη ζωή αυτών των εφήβων είναι η Βανέσσα Άνταμς (Τζέσικα Ζορ), παιδική κολλητή φίλη του Νταν, η Τζένυ Χάμφρει (Τέιλορ Μόμσεν), η έφηβη αδερφή του Νταν, την οποία η Μπλερ χαρακτηρίζει ως "Little J". Στην συνέχεια, στη σειρά υπάρχουν η Λίλυ βαν ντερ Γούτσεν (Κέλι Ράδερφορντ), μητέρα της Σερίνα και εξίσου κληρονόμος μίας πολύ μεγάλης περιουσίας και ο Ρούφους Χάμφρει, πρώην ιδρυτής του συγκροτήματος Lincoln Hawk και πρώην εραστής της Λίλυ. Ο Ρούφους είναι πατέρας  και επίσημος κηδεμόνας του Νταν και της Τζένυ. Επίσης, σε αρκετά επεισόδια εμφανίζεται και ο πατέρας του Τσακ Μπας, Μπαρτ Μπας, ο οποίος είναι ένας αγενής και πάμπλουτος επιχειρηματίας του Μανχάταν. Τέλος, μία χαρακτηριστική φυσιογνωμία της σειράς είναι η Ντορότα (Σουζάνα Τσαντκόφσκι), η ιδιωτική υπηρέτρια της Μπλερ ήδη από τα παιδικά της χρόνια.

Η επιτυχία του "Gossip Girl" έφτασε και σε χώρες εκτός των ΗΠΑ. Η σειρά έλαβε ένα μεγάλο αριθμό υποψηφιοτήτων για βραβεία καθώς και 18 Βραβεία Teen Choice. Ο τελευταίος κύκλος της σειράς, αποτελούμενη από 10 επεισόδια, έκανε πρεμιέρα στις 8 Οκτωβρίου του 2012 και ολοκληρώθηκε στις 17 Δεκεμβρίου του 2012.
Αλέκα Χάμοντ

H Αλέκα Χάμοντ (δανέζικα: "Aleqa Hammond", 23 Σεπτεμβρίου 1965-) είναι πολιτικός της Γροιλανδίας, αρχηγός του κόμματος Σιουμούτ από τις 2 Ιουνίου 2009 ως τις 17 Οκτωβρίου 2014. Ήταν η πέμπτη Πρωθυπουργός της Αυτόνομης Περιοχής της Γροιλανδίας και η πρώτη γυναίκα σε αυτό το αξίωμα. Ανέλαβε την πρωθυπουργία όταν το κόμμα της (το σοσιαλδημοκρατικό κόμμα Σιουμούτ) κέρδισε τις εκλογές του 2013 και έλαβε εντολή σχηματισμού κυβέρνησης.

Την 1η Οκτωβρίου 2014 η Χάμοντ παραιτήθηκε προσωρινά από την πρωθυπουργία, καθώς άρχισαν έρευνες για τη σχέση της με οικονομικό σκάνδαλο. Ο Κιμ Κίλσεν ανέλαβε υπηρεσιακός πρωθυπουργός και προκηρύχθηκαν εκλογές για το Νοέμβριο.
Βασίλειο των Κάτω Χωρών

:"Δεν πρέπει να συγχέεται με το παλαιότερο ναπολεόντειο βασίλειο της περιόδου 1806-1810 υπό την ονομασία Βασίλειο της Ολλανδίας."


Το Βασίλειο των Κάτω Χωρών (ολλανδικά: "Koninkrijk der Nederlanden", παπιαμέντο: "Reino Hulandes"), κοινώς γνωστό ως "Κάτω Χώρες" ή "Ολλανδία", ενίοτε αναφερόμενο και ως Βασίλειο της Ολλανδίας. είναι κυρίαρχο κράτος και βασιλευόμενη κοινοβουλευτική δημοκρατία με εκτάσεις στη δυτική Ευρώπη και την Καραϊβική. Τα τέσσερα μέρη του βασιλείου είναι η Αρούμπα, το Κουρασάο, η Ολλανδία, και ο Άγιος Μαρτίνος, τα οποία αναφέρονται ως χώρες (landen στα ολλανδικά) και συμμετέχουν σε ισότιμη βάση ως τμήματα του βασιλείου. Στην πράξη, όμως, οι περισσότερες αποφάσεις λαμβάνονται στην Ολλανδία (η οποία περιλαμβάνει περίπου το 98% της έκτασης και του πληθυσμού του βασιλείου), εξ ονόματος ολόκληρου του βασιλείου. Αυτό σημαίνει ότι η Αρούμπα, το Κουρασάο και ο Άγιος Μαρτίνος εξαρτώνται από την Ολλανδία για θέματα όπως η εξωτερική πολιτική και η άμυνα, αν και είναι αυτόνομες σε κάποιο βαθμό με τα δικά τους κοινοβούλια.

Η συντριπτική πλειοψηφία της συστατικής χώρας της Ολλανδίας (καθώς και του βασιλείου) βρίσκεται στην Ευρώπη, με εξαίρεση τους τρεις ειδικούς δήμους (Μποναίρ, Σάμπα, και Άγιο Ευστάθιο), που βρίσκονται στην Καραϊβική. Οι συστατικές χώρες της Αρούμπα, του Κουρασάο και του Αγίου Μαρτίνου βρίσκονται στην Καραϊβική.
Σαπατέρα

Το Σαπατέρα (ισπανικά: Zapatera) είναι το δεύτερο μεγαλύτερο νησί της Νικαράγουας μετά το Ομετέπε και βρίσκεται στη λίμνη Νικαράγουα. Αποτελεί προστατευόμενη περιοχή της Νικαράγουας. Είναι το μεγαλύτερο του διαμερίσματος της Γρανάδας.

400px|thumb|Το νησί Σαπατέρα είναι το δεύτερο μεγαλύτερο
Ινφάντα Ελένα, Δούκισσα του Λούγο

Η Ινφάντα Ελένα, Δούκισσα του Λούγο ("Infanta Elena, duquesa de Lugo", 20 Δεκεμβρίου 1963) είναι η μεγαλύτερη κόρη του Βασιλιά Χουάν Κάρλος και της Βασίλισσας Σοφίας της Ισπανίας, και είναι τρίτη στη σειρά διαδοχής του ισπανικού θρόνου.
Γαλεώδη

Τα Γαλεώδη (Solifugae, Galeodes) είναι γένος αραχνίδιων αρθροπόδων. Περιλαμβάνει περίπου 175 είδη. Απαντώνται στη Μέση Ανατολή και τη Μογγολία, βορειοανατολικά της Κίνας και της Ινδίας, καθώς και στην Αφρική, βόρεια του Ισημερινού. Επίσης, είναι γνωστά στη Βαλκανική χερσόνησο. Είναι νυχτόβια σαρκοφάγα και τρέφονται με άλλα έντομα, και αν επιτρέπει το μέγεθός τους ακόμη και με μικρά τρωκτικά. Στην Ελλάδα το πιο κοινό είδος είναι το "Galeodes graecus", η γνωστή μαρμάγκα. Παρά την τρομακτική τους εμφάνιση και τους λαϊκούς μύθους, τα γαλεώδη θεωρούνται ακίνδυνα για τον άνθρωπο, απουσία αδένων δηλητηρίου, αν και το δάγκωμα τους θεωρείται εξαιρετικά δυνατό. Η κοινή ονομασία τους, ανάλογα με την περιοχή, είναι "μαρμάγκα", "μαρμάγκαλος" η "μυρμηγκάνα."
Έφιππος ο Αθηναίος

Ο Έφιππος ο Αθηναίος (4ος αι. π.Χ.) ήταν αρχαίος Έλληνας κωμικός (δραματικός) ποιητής της μέσης κωμωδίας.

Το 366 π.Χ. ο Αθηναίος αυτός κωμωδιογράφος δίδαξε το έργο του "Άρτεμις". Διασώθηκαν οι τίτλοι και ελάχιστα αποσπάσματα από τις παρακάτω κωμωδίες του:

* "Άρτεμις"
* "Εμπολή" («εμπόρευμα»)
* "Οβελιαφόροι" ή "Όμοιοι"
* "Πελταστής"
* "Έφηβοι"
* "Βούσιρις"
* "Γηρυόνης"
* "Κίρκη"
* "Κύδων"
* "Σαπφώ"
* "Φιλύρα"
* "Ναυαγοί"

Αναφέρεται ότι στην κωμωδία "Ναυαγοί" ο `Εφιππος διακωμωδούσε τον Πλάτωνα και τους φίλους του. Στα σωζόμενα αποσπάσματα των κωμωδιών του Εφίππου μνημονεύονται οι Αλέξανδρος ο Φεραίος, Διονύσιος ο Πρεσβύτερος (ο τύραννος των Συρακουσών), Κότυς Α΄ και άλλοι. Σημειώνεται ότι ένα επίγραμμα που ο Ευστάθιος Θεσσαλονίκης αποδίδει στον Έφιππο δεν είναι δικό του, αλλά κάποιου άγνωστου ποιητή.

Ο Έφιππος αναφέρεται από το λεξικό της Σούδας και από τον Αντίοχο τον Αλεξανδρέα.
Ήθος

Το Ήθος κατά τον Αριστοτέλη αποδίδεται με αρνητικές ανθρώπινες εκφάνσεις που πρέπει ν΄ αποφεύγονται, όπως η κακία, η ακράτεια και η θηριωδία, ενώ η διαστροφή διακρίνεται σε τρία είδη που βρίσκονται σε σχέση μεταξύ τους. Ακράτεια υπάρχει, όταν λειτουργεί η λογική, αλλά διαστρέφεται η όρεξη. Όταν διαστρέφεται η λογική και τίθεται ως σκοπός το κακό, λέμε ότι υπάρχει κακία. Η θηριωδία είναι το αποτέλεσμα της διαστροφής τόσο της όρεξης όσο και της λογικής.
 "«μετὰ δὲ ταῦτα λεκτέον, ἄλλην ποιησαμένους ἀρχήν, ὅτι τῶν περὶ τὰ ἤθη φευκτῶν τρία ἐστὶν εἴδη, κακία ἀκρασία θηριότης. τὰ δ' ἐναντία τοῖς μὲν δυσὶ δῆλα· τὸ μὲν γὰρ ἀρετὴν τὸ δ' ἐγκράτειαν καλοῦμεν· πρὸς δὲ τὴν θηριότητα μάλιστ' ἂν ἁρμόττοι λέγειν τὴν ὑπὲρ ἡμᾶς ἀρετήν, ἡρωικήν τινα καὶ θείαν, ὥσπερ Ὅμηρος περὶ Ἕκτορος πεποίηκε λέγοντα τὸν Πρίαμον ὅτι σφόδρα ἦν ἀγαθός.

Ύστερα απ΄ αυτά πρέπει να πούμε, κάνοντας μια νέα αρχή, ότι τρία είναι τα είδη σχετικά με τα ήθη που πρέπει να αποφεύγονται, η κακία, η ακράτεια και η θηριωδία. Και είναι φανερό ποια είναι αντίθετα προς τις δυο πρώτες: Το ένα το ονομάζουμε αρετή και το άλλο εγκράτεια. Το αντίθετο εξάλλου προς τη θηριωδία θα ταίριαζε όλως ιδιαίτερα να το ονομάσουμε υπεράνθρωπη που πράγματι προσιδιάζει στους ήρωες και στον θεό, όπως ακριβώς η αρετή του Έκτορα, για τον οποίο, επειδή ήταν υπερβολικά ανδρείος, ο Όμηρος παρουσίασε τον Πρίαμο να λέει τα εξής:

«"Ούτε καν έμοιαζε ότι είναι γιος θνητού ανθρώπου, αλλά κάποιου θεού"».
Ρίο Σαν Χουάν

Το Ρίο Σαν Χουάν (ισπαν.: Río San Juan) είναι ένα από τα 17 διαμερίσματα της Νικαράγουα. Πρωτεύουσά του είναι το Σαν Κάρλος.
Ναμάντι Σάμπο

Ο Ναμάντι Σάμπο (Mohammed Namadi Sambo, γενν. στις 2 Αυγούστου 1954) είναι πολιτικός από τη Νιγηρία και ο 4ος αντιπρόεδρος της χώρας από τις 19 Μαΐου 2010 ως τις 29 Μαΐου 2015. Σπούδασε αρχιτέκτονας και είναι απόφοιτος του Πανεπιστημίου Αχμάντου Μπέλο, στη Ζαρία.
Μαδρίς

Το Μαδρίς (ισπαν.: Madriz) είναι ένα από τα 17 διαμερίσματα της Νικαράγουα. Πρωτεύουσά του είναι το Σομότο.
Μανκαρρόν

Το Μανκαρρόν (ισπανικά: Mancarrón) είναι το τρίτο μεγαλύτερο νησί της Νικαράγουας μετά το Ομετέπε και το Σαπατέρα. Βρίσκεται στη λίμνη Νικαράγουα. Είναι το μεγαλύτερο του διαμερίσματος Ρίο Σαν Χουάν, του Αρχιπελάγους Σολεντινάμε, καθώς και τρίτο μεγαλύτερο της λίμνης.
The Lion and the Witch

Το The Lion and the Witch είναι ένα live EP από το αμερικανικό ροκ συγκρότημα Weezer. Ηχογραφημένο στην Ιαπωνία τoν Μάιο του 2002, κυκλοφόρησε στις 24 Σεπτεμβρίου του 2002, έξι χρόνια ακριβώς μετά την κυκλοφορία του Pinkerton . Διανεμήθηκε ως μια περιορισμένη έκδοση σε ανεξάρτητα καταστήματα μουσικής σε 25.000 αντίτυπα.
Live at River Plate

Live at River Plate είναι ο τίτλος του ζωντανά ηχογραφημένου δίσκου του Αυστραλιανού hard rock συγκροτήματος AC/DC, ο οποίος κυκλοφόρησε στις 19 Νοεμβρίου του 2012 μέσω της δισκογραφικής εταιρείας "Columbia Records". Τον Μάιο του 2011, είχε πραγματοποιηθεί η κυκλοφορία του ομώνυμου DVD.

Η ηχογράφηση του άλμπουμ πραγματοποιήθηκε στο πλαίσιο της περιοδείας για την προώθηση του δίσκου "Black Ice", στο στάδιο Ρίβερ Πλέιτ του Μπουένος Άιρες της Αργεντινής.

Ο δίσκος σκαρφάλωσε στην κορυφή των γερμανικών τσαρτ και το Top-10 στην Αυστρία, την Ελβετία, τη Νορβηγία, την Δανία και την Σκωτία.

Την ίδια περίοδο με την κυκλοφορία του δίσκου, δέκα τραγούδια του συγκροτήματος κατέλαβαν τις δέκα πρώτες θέσεις του "Rock & Metal Singles chart" της Μεγάλης Βρετανίας. Τα συγκεκριμένα κομμάτια ήταν τα ""Back in Black", "Highway to Hell", "You Shook Me All Night Long", "Thunderstruck", "Whole Lotta Rosie", "Shoot to Thrill", "Hells Bells", "It's a Long Way to the Top (If You Wanna Rock 'n' Roll)", "For Those About to Rock (We Salute You)" και "T.N.T.", ενώ στο Top-20 βρισκόταν και τα "Let There Be Rock", "Rock 'n Roll Train", "Who Made Who", "Dirty Deeds Done Dirt Cheap" και "Touch Too Much"".
Αλεξάνταρ Προτογκέροβ

Ο Αλεξάνταρ Προτογκέροβ (βουλγαρικά "Александър Протогеров") ήταν Βούλγαρος στρατηγός, πολιτικός και επαναστάτης, καθώς και μέλος της επαναστατικής κυβέρνησης στη Μακεδονία, στη Θράκη και στο Πομοράβλε. Ήταν επίσης αρχηγός της Ανώτατης Μακεδονο-Ανδριανουπολικής Επιτροπής και αργότερα έγινε μέλος της Εσωτερικής Μακεδονικής Επαναστατικής Οργάνωσης. Ήταν εθελοντής στον πόλεμο με τη Σερβία το 1885. Ο Προτογκέροβ επίσης έλαβε μέρος στην εξέγερση της Άνω Τζουμαγιά και στην εξέγερση του Ιλίντεν-Πρεομπραζένιε.

Στους Βαλκανικούς Πολέμους, ο Προτογκέροβ ήταν ένας από τους οργανωτές του Μακεδονο-Ανδριανουπολικού Εθελοντικού Σώματος και Βοηθός Διοικητή του Σώματος. Κατά τη διάρκεια του Πρώτου Παγκοσμίου Πολέμου, ήταν διοικητής της 3ης Ταξιαρχίας Πεζικού της 11ης Μακεδονικής Μεραρχίας και τότε έγινε διοικητής των βουλγαρικών στρατευμάτων στο σερβοκρατούμενο Πομοράβλε. Εκεί κατέπνιξε την εξέγερση της Τοπλίκα. Αργότερα, ως φρούραρχος της Σόφιας, ο Προτογκέροβ κατέστειλε την εξέγερση των Βουλγάρων στρατιωτών.

Μετά τον Πρώτο Παγκόσμιο Πόλεμο, ο Προτογκέροβ εκλέχτηκε ως ένας από τους ηγέτες της Εσωτερικής Μακεδονικής Επαναστατικής Οργάνωσης. Το 1914, η ΕΜΕΟ ανέλαβε τις διαπραγματεύσεις με την Κομιντέρν για τη συνεργασία των κομμουνιστών και του μακεδονικού κινήματος, καθώς και για την ίδρυση ενός ενωμένου μακεδονικού κινήματος. Ο Προτογκέροβ και ο Πέταρ Τσάουλεβ πιθανώς υπέγραψαν το Μανιφέστο του Μάη στη Βιέννη για την ίδρυση μιας Βαλκανικής Κομμουνιστικής Ομοσπονδίας και τη συνεργασία της με την Σοβιετική Ένωση. Αργότερα, ο Προτογκέροβ αρνήθηκε μέσω του βουλγαρικού τύπου το γεγονός ότι υπέγραψε κάποια συμφωνία και ισχυρίστηκε πως το Μανιφέστο του Μάη ήταν κομμουνιστική πλαστογραφία. Λίγο αργότερα, ο Τόντορ Αλεξάντροβ δολοφονήθηκε υπό ανεξιχνίαστες συνθήκες και το ΕΜΕΟ τέθηκε υπό την ηγεσία του Ιβάν Μιχάηλοβ, ο οποίος έγινε ένας από τους πιο ισχυρούς Βούλγαρους πολιτικούς. Η δολοφονία του Αλεξάντροβ είχε ως συνέπεια τις συγκρούσεις μεταξύ της οργάνωσης που είχε ως αποτέλεσμα τις δολοφονίες επιφανών πολιτικών, όπως ο Προτογκέροβ.
Γεωργικά

Τα Γεωργικά είναι διδακτικό ποίημα του Βιργιλίου γραμμένο μεταξύ 37 π.Χ. και 30 π.Χ. στην Καμπανία της Ιταλίας σε τέσσερα βιβλία εξάμετρων. Το πρώτο βιβλίο ασχολείται με την καλλιέργεια και τον καιρό, το δεύτερο με τη δενδροκομία, κυρίως τη φροντίδα με τις ελιές και τ΄ αμπέλια, το τρίτο με την κτηνοτροφία και το τέταρτο με τη μελισσοκομία.
Death Magnetic

Death Magnetic είναι ο τίτλος του ένατου στούντιο δίσκου του αμερικάνικου heavy metal συγκροτήματος Metallica, ο οποίος κυκλοφόρησε στις 12 Σεπτεμβρίου του 2008 μέσω της δισκογραφικής εταιρείας Warner Bros. Το συγκεκριμένο άλμπουμ χαρακτηρίστηκε από κριτικούς και κοινό ως η επιστροφή στον κλασικό ήχο των πρώτων άλμπουμ των Metallica και είναι το πρώτο άλμπουμ του συγκροτήματος με τον Ρόμπερτ Τρουχίγο στη σύνθεση τους.
Pollapönk

Οι Pollapönk είναι Ισλανδικό συγκρότημα που εκπροσώπησαν την Ισλανδία στο Διαγωνισμό Τραγουδιού Eurovision 2014 στην Κοπεγχάγη, την πρωτεύουσα της Δανίας, με το τραγούδι τους "No Prejudice" ("Όχι Προκαταλήψεις").
South Stream

O South Stream (ρωσικά: Южный Поток, βουλγαρικά: Южен поток, σερβικά/σλοβενικά: Jужни ток/Južni tok, ουγγρικά: Déli Áramlat) είναι προτεινόμενος αγωγός αερίου για τη μεταφορά φυσικού αερίου της Ρωσίας μέσω της Μαύρης θάλασσας στη Βουλγαρία, τη Σερβία, την Ουγγαρία, την Ιταλία και την Αυστρία. Το εν λόγω εγχείρημα σχεδιάστηκε εν μέρει για την αντικατάσταση της σχεδιαζόμενης επέκτασης του Blue Stream από την Τουρκία μέσω Βουλγαρίας και Σερβίας στην Ουγγαρία και την Αυστρία, και θεωρείται ανταγωνιστικό σε σχέση με τον αγωγό Ναμπούκο.. Η ολοκλήρωσή του αναμενόταν το 2015. Τελικά λόγω οικονομικών και πολιτικών παραγόντων, σχετικών με τον έλεγχο του κοιτάσματος προμήθειας του αερίου, δηλαδή του πεδίου Σαχ Ντενίζ του Αζερμπαϊτζάν, σταδιακά απεκλείσθησαν οι Nabucco και ITGI προς επικράτηση του Διαδριατικού Αγωγού TAP.
Τουπόου ΣΤ΄

Ο Γεώργιος Τουπόου ΣΤ΄ (γενν. στις 12 Ιουλίου 1959 πλήρες όνομα: Ahoʻeitu ʻUnuakiʻotonga Tukuʻaho Tupou VI) είναι ο Βασιλιάς των Τόνγκα από το 2012. Έγινε Βασιλιάς μετά το θάνατο του αδερφού του, Τουπόου Ε΄. Από τις 3 Ιανουαρίου 2000 ως τις 11 Φεβρουαρίου 2006 υπηρέτησε και ως πρωθυπουργός.
Φωκυλίδης

Ο Φωκυλίδης ή Φωκυλίδης ο Μιλήσιος, τέλη του 6ου αι. - αρχές 5ου αι., ήταν ελεγειακός ποιητής που ασχολήθηκε αποκλειστικά με τη σύνταξη γνωμικών (ηθικοί κανόνες) σε δαχτυλικούς εξάμετρους στίχους που σε χαλαρή μεταξύ τους σύνδεση και σειρά συντέθηκαν σε ένα ενιαίο διδακτικό ποίημα. Εισάγει ορισμένες ομάδες στίχων με τη στερεότυπη φράση «"Καί τόδε Φωκίδεῳ"» και γι΄ αυτό ονομάσθηκε και γνωμικός ποιητής. Τα γνωμικά που έγραψε δεν διασώζονται ως ολοκληρωμένο έργο αλλά είναι διάσπαρτα σε αναφορές άλλων συγγραφέων. Ακολουθόντας το παράδειγμα του Ησίοδος ο Φ. επαινεί τη γεωργία ως το πιο αξιότιμο επάγγελμα (απόσπ. 7 D.) ,συμβουλεύει να είναι κανείς συνετός (8) και δίκαιος (10), συστήνει αποφυγή της απερισκεψίας (11) , ένα άλλο απόσπασμα μιλάει για την κακότητα των γυναικών (2).

Η συλλογή αποφθεγμάτων του αποτέλεσε ενα σύμβουλο για ζητήματα της καθημερινής ζωής γραμμένο σε μια απλή γλώσσα.

Μαζί με τον σύγχρονό του Δημόδοκο από τη Λέρο αλληλοπειράζονταν με στίχους.
Κλίμεντ Μπογιάντζιεβ

Ο Κλίμεντ Μπογιάντζιεβ (βουλγάρικα "Климент Бояджиев" - 15 Απριλίου 1861-15 Ιουλίου 1933) ήταν Βούλγαρος Στρατηγός κατά τη διάρκεια των Βαλκανικών Πολέμων και του Πρώτου Παγκοσμίου Πολέμου.

Γεννήθηκε στην Οχρίδα, όπου φοίτησε στο δημοτικό. Μετά την απελευθέρωση της Βουλγαρίας το 1878, ο Μπογιάντζιεβ μετακόμησε στη Σόφια. Το 1883 αποφοίτησε από τη Στρατιωτική Σχολή της Σόφιας και το 1895 αποφοίτησε από την Στρατιωτική Ακαδημία του Τορίνο (Ιταλία) με άριστους βαθμούς.

Κατά την διάρκεια του πολέμου με τη Σερβία το 1885, εργάστηκε στο επιτελείο του Δυτικού Σώματος. Διακρίθηκε στη μάχη του Λούλε Μπούργκας κατά τη διάρκεια του Πρώτου Βαλκανικού Πολέμου ως διοικητής της 4ης Μεραρχίας Πεζικού Πρέσλαβ. Την περίοδο 22 Αυγούστου-1 Σεπτεμβρίου 1913, ο Μπογιάντζιεβ τέλεσε τα καθήκοντα του Υπουργού Πολέμου.

Κατά τη διάρκεια του Πρώτου Παγκοσμίου Πολέμου, ήταν διοικητής της 1ης Βουλγαρικής Στρατιάς που νίκησε τους Σέρβους στην επίθεση στον Μοράβα και στην επίθεση στο Κόσοβο. Ο Μπογιάντζιεβ παρέμεινε στη θέση αυτή μέχρι τις 25 Σεπτεμβρίου 1916, όταν ανακλήθηκε στην εφεδρεία. Ο Στρατηγός έλαβε τέσσερα βουλγαρικά μετάλλια για ανδρεία και θάρρος, καθώς και ένα ρωσικό. Μετά τον πόλεμο, μεταξύ του 1918 και του 1923, έζησε ως μετανάστης στη Γερμανία.

Επίσης, ο Μπογιάντζιεβ έφτιαξε τον ανάγλυφο χάρη της Βουλγαρίας το 1902.

Ο Κλίμεντ Μπογιάντζιεβ πέθανε στη Σόφια το 1933.
Μαρτίν Μοντόγια

Ο Μαρτίν Μοντόγια Τοράλμπο (γεννημένος στις 14 Απριλίου 1991) είναι Ισπανός επαγγελματίας ποδοσφαιριστής ο οποίος αγωνίζεται στην Μπαρτσελόνα ως δεξί μπακ.
Πορτογαλικό τζάκι

thumb|300px|Το Πορτογαλικό τζάκι
Το Πορτογαλικό τζάκι, είναι μνημείο του Α΄ παγκοσμίου πολέμου στο Εθνικό πάρκο Νιού Φόρεστ στο Χαμσάιρ της Αγγλίας. Βρίσκεται στο δρόμο μεταξύ Μπόλντεργουντ και Έμερι Ντάουν περίπου 2 χλμ (1 μίλι) από το τελευταίο. Επειδή λειτουργούσε από το καναδικό Σώμα Προστασίας Δασών αναφέρεται τοπικά και ως καναδικό τζάκι.

Στην τοποθεσία κατά τον Α΄ παγκόσμιο πόλεμο υπήρξε στρατόπεδο Καναδών όπου φιλοξενήθηκαν στη συνέχεια και Πορτογάλοι όπου έκοβαν ξυλεία από το δάσος για τις ανάγκες του πολέμου. Το τζάκι αποτελεί τμήμα της κουζίνας του στρατοπέδου και είναι ό,τι διασώθηκε από αυτό, με έξοδα της Πορτογαλικής κυβέρνησης συντηρήθηκε και διατηρείται σαν μνημείο .

Αρχικά στο στρατόπεδο το 1916 ο Καναδάς συμφώνησε με το Ηνωμένο Βασίλειο να στείλει 1.500 Καναδούς πολίτες για την κοπή της ξυλείας. Είναι άγνωστο πόσοι Καναδοί τελικά ήρθαν αφού στέλνονταν τμηματικά, ενώ άλλοι αποσπώνταν από άλλες μονάδες. Το 1917-1918 το καναδικό Σώμα Προστασίας Δασών που είχε δημιουργήσει το στρατόπεδο έλαβε βοήθεια από Πορτογάλους εργάτες που στάλθηκαν εδώ. 

Υπήρχε ένας τυπικός καταυλισμός που καταλάμβανε 4 έως 5 στρέμματα. Το στρατόπεδο περιβαλλόταν από τέσσερις φράκτες σε διάφορα μεγέθη και περιλάμβανε επίσης μια αίθουσα, καντίνα, χώρους ύπνου, πλυσταριό και λουτρά, ράφτες και άλλα καταστήματα, πλυντήριο, στεγνωτήριο, μαγειρείο, νοσοκομείο και σταθμό ηλεκτρικής ενέργειας. Φρουροί είχαν τοποθετηθεί σε ξύλινες σκοπιές και αγκαθωτό σύρμα υπήρχε στις πύλες, καθώς και σε στρατηγικά σημεία γύρω από τον καταυλισμό. Υπήρχαν 25 καλύβες στην περιοχή για εργαστήρια και διάφορες άλλες χρήσεις.

Στο αποκορύφωμα της χρήσης του στρατοπέδου υπήρχαν περίπου 100 Πορτογάλοι και 200 Καναδοί και άλλοι συναφώς εργαζόμενοι στο εργοτάξιο.
Βαμβακόπουλο

thumb|250px|Το Βαμβακόπουλο από τα ΝΑ
Το Βαμβακόπουλο είναι κωμόπολη του δήμου Χανίων της περιφερειακής ενότητας (πρώην νομού) Χανίων στη δυτική Κρήτη. Σύμφωνα με την απογραφή του 2011 έχει 2.300 κατοίκους. Με το πρόγραμμα Καποδίστριας, το Βαμβακόπουλο ήταν έδρα του δήμου Θερίσου. Βρίσκεται 3,5 χιλιόμετρα νοτιοδυτικά των Χανίων, σε υψόμετρο 30 μέτρων στον κάμπο των Χανίων.
Ινφάντα Κριστίνα της Ισπανίας

Η Ινφάντα Κριστίνα της Ισπανίας ("Infanta Cristina de España", 13 Ιουνίου 1965) είναι η μικρότερη κόρη του Βασιλιά Χουάν Κάρλος Α΄ της Ισπανίας και της Βασίλισσας Σοφία της Ισπανίας. 

Από το 2014 είναι έκτη στη σειρά διαδοχής του ισπανικού θρόνου, μετά τα παιδιά του αδελφού της, Βασιλιά Φίλιππου ΣΤ΄, και τα παιδιά της αδελφής της Ινφάντα Ελένα.

Η Ινφάντα Κριστίνα μιλά άπταιστα ισπανικά, καταλανικά, αγγλικά, γαλλικά και ελληνικά.
Death Penalty

Το Death Penalty είναι το πρώτο άλμπουμ του βρετανικού χέβι μέταλ συγκροτήματος Witchfinder General. Ηχογραφήθηκε στα "Metro Sound Studios" τον Απρίλιο του 1982 και κυκλοφόρησε τον Σεπτέμβριο του ίδιου έτους από τη δισκογραφική εταιρία "Heavy Metal Records".
Ο δίσκος τράβηξε τα φώτα της δημοσιότητας και για το εξώφυλλο του, το οποίο παρουσίαζε ημίγυμνο το μοντέλο Τζόαν Λέιθαμ να εκτελείται τελετουργικά στο νεκροταφείο του Γουέντνεσμπέρι.
A Simple Song

Το A Simple Song είναι τραγούδι του χαρντ ροκ συγκροτήματος Deep Purple, το εναρκτήριο κομμάτι του δίσκου "Now What?!", ο οποίος κυκλοφόρησε στις 26 Απριλίου 2013 από την "Ear Music".

Το συγκεκριμένο τραγούδι δεν εκτελέστηκε ζωντανά από τους Deep Purple κατά την περιοδεία για την προώθηση του άλμπουμ.
Έρι Μπολ

Ο Έρι Μπολ (Samuel Henry "Errie" Ball, 14 Νοεμβρίου 1910 – 2 Ιουλίου 2014) ήταν Αμερικανο-Ουαλός επαγγελματίας παίκτης του γκολφ. Ήταν το τελευταίο εν ζωή πρόσωπο που έλαβε μέρος στο πρώτο τουρνουά γκολφ (Εθνικό της Αυγούστας), το 1934 (σημερινό Τουρνουά Μάστερς). Απεβίωσε σε ηλικία 104 ετών.
Νουέβα Σεγόβια

Η Νουέβα Σεγόβια (ισπαν.: Nueva Segovia) είναι ένα από τα 17 διαμερίσματα της Νικαράγουα. Πρωτεύουσά της είναι το Οκοτάλ.
Σταβλοχελίδονο

To Σταβλοχελίδονο είναι στρουθιόμορφο κοσμοπολίτικο πτηνό της οικογενείας των Χελιδονιδών, ένα από τα χελιδόνια που απαντούν και στον ελλαδικό χώρο. Η επιστημονική ονομασία του είδους είναι "Hirundo rustica" και περιλαμβάνει 7 υποείδη.

Στην Ελλάδα, όπως και σε όλη την Ευρώπη, απαντά το υποείδος "Hirundo rustica rustica" (Linnaeus, 1758).

Είναι το κοινότερο και πολυπληθέστερο από όλα τα είδη χελιδονιού παγκοσμίως, αλλά και το πιο χαρακτηριστικό από τα χελιδόνια που έρχονται στην Ελλάδα, γι’ αυτό και η γενικότερη αναφορά "χελιδόνι", στην πλειονότητα των περιπτώσεων αφορά στο συγκεκριμένο είδος.
Ατλάντικο Νόρτε

Η Αυτόνομη περιοχή του Βορείου Ατλαντικού ή Ατλάντικο Νόρτε (ισπαν.: Región Autónoma del Atlántico Norte) είναι μία από τις δύο αυτόνομες περιοχές της Νικαράγουα (η άλλη είναι το Ατλάντικο Σουρ). Καλύπτει μια έκταση 32.159 χμ² και έχει πληθυσμό 249.700 άτομα (απογραφή 2005). Είναι η μεγαλύτερη από τις αυτόνομες περιοχές και τα διαμερίσματα της Νικαράγουα. Πρωτεύουσα είναι το Πουέρτο Καμπέσας.
Τζέφρι Έβανς

Ο Τζέφρι Έβανς (αγγλ. "Jeffrey Evans, 4th Baron Mountevans", γεννημένος στις 13 Μαΐου 1948) είναι Άγγλος πολιτικός του Λονδίνου και ναυλομεσίτης. 

Ο Έβανς σπούδασε οικονομικά στην Κέμπριτζ. Το 2015 και για ένα χρόνο θήτευσε ωςΛόρδος Δήμαρχος του Λονδίνου (αγγλ. "Lord Mayor").
2012-13 Live EP

Το 2012-13 Live EP είναι ένα ζωντανό EP από την αμερικάνικη ροκ μπάντα, Red Hot Chili Peppers. Κυκλοφόρησε την 1η Ιουλίου του 2014 σε μορφή mp3 και διατίθεται δωρεάν μέσω της ιστοσελίδας της μπάντας.Τα τραγούδια επιλέχθηκαν από τον ντράμερ της μπάντας, Chad Smith, όπως είχε γίνει και με το 2011 Live EP, για να εορταστεί η κατάληξη της περιοδείας τους.
Σενέ Γκράιμς

Η Σενέ Γκράιμς (αγγλικά: "Shenae Grimes-Beech", 24 Οκτωβρίου 1989) είναι Καναδή ηθοποιός.
Μήκων η υπνοφόρος

H Μήκων η υπνοφόρος είναι είδος παπαρούνας από το οποίο παρασκευάζεται το όπιο. Το όπιο είναι πηγή πολλών ναρκωτικών συμπεριλαμβανομένης της μορφίνης (και της παράγωγης της ηρωίνης). Η επιστημονική της ονομασία "Μήκων η υπνοφόρος" αναφέρεται στις υπνωτικές ιδιότητες των οπιούχων ουσιών. 

Η μήκων η υπνοφόρος είναι το μόνο είδος παπαρούνας που καλλιεργείται εμπορικά σε μεγάλη κλίμακα. Καλλιεργείται για φαρμακευτικούς καθώς και για καλλωπιστικούς σκοπούς. Η σπόροι του φυτού λέγονται παπαρουνόσποροι και χρησιμοποιούνται στη βιομηχανία τροφίμων και στη παραγωγή παπαρουνελαιου.
Λίνταου

Το Λίνταου ("Lindau") είναι μικρή πόλη της Βαυαρίας και νησί στην ανατολική όχθη της Λίμνης της Κωνσταντίας (Μπόντενζεε στη γερμανική γλώσσα, έτσι η πόλη αναφέρεται συχνά ως "Lindau am Bodensee"). Με πληθυσμό 24.454 κατοίκους στα τέλη του 2012, είναι η πρωτεύουσα της αγροτικής κομητείας Λίνταου και βρίσκεται κοντά στην Αυστρία (Φόραρλμπεργκ) και την Ελβετία, σε γεωγραφικές συντεταγμένες 47°32΄ βόρειο πλάτος και 9°41΄ δυτικό μήκος. Το Λίνταου ανήκει στην ιστορική περιοχή της Βαυαρικής Σουηβίας. Ο θυρεός του Λίνταου απεικονίζει μία φιλύρα. Το ιστορικό κέντρο της πόλεως είναι χτισμένο πάνω σε ομώνυμο νησί με έκταση 680 στρεμμάτων, το οποίο συνδέεται με την όχθη με οδική γέφυρα και ένα φράγμα με σιδηροδρομική γραμμή που οδηγεί στον σιδηροδρομικό σταθμό του Λίνταου.

Η έκταση του δήμου είναι 33,18 τετρ. χιλιόμετρα (33.180 στρέμματα) και το μέσο υψόμετρό του 401 μέτρα πάνω από την επιφάνεια της θάλασσας.

Το Λίνταου βρίσκεται κοντά στο «τριεθνές» σημείο όπου συναντώνται η Γερμανία, η Αυστρία και η Ελβετία. Απέναντι από την πόλη υψώνεται το βουνό Πφέντερ της Αυστρίας. Το Λίνταου είναι δημοφιλές για το μεσαιωνικό κέντρο του και την ευχάριστη τοποθεσία του στη λίμνη. Από το 1951 οι Συναντήσεις βραβευμένων με Νόμπελ στο Λίνταου προσελκύουν πολλούς τιμημένους με Βραβείο Νόμπελ επιστήμονες στην πόλη κάθε χρόνο. Επίσης διεξάγεται εκεί ετησίως ένα συνέδριο ιατρικής φυσικής.
Ντράγκο Μάρουσιτς

Ο Ντράγκο Μάρουσιτς ("σλοβενικά : Drago Marušič") (Οπάλιε Σέλο 10 Δεκεμβρίου 1884 - Γκόριtσα 1964), ήταν Σλοβένος δικηγόρος και πολιτικός της Γιουγκοσλαβίας.

Σπούδασε νομικά στο Γκρατς και την Πράγα όπου το 1911 πήρε το πτυχίο του, έπειτα στην Λιουμπλιάνα άνοιξε δικηγορικό γραφείο. Κατά τη διάρκεια του πρώτου παγκοσμίου πολέμου κατέφυγε στη ρωσική πλευρά και συμμετείχε σε μια εθελοντική λεγεώνα Σέρβων. Στη συνέχεια ως μέλος της Γιουγκοσλαβικής επιτροπής πήγε στην Ρώμη, στις ΗΠΑ και τέλος στο Παρίσι ως εμπειρογνώμονας στο συνέδριο της ειρήνης. Ήταν μέλος των Ανεξάρτητων γεωργικών πελατών και αργότερα μέλος της JNS . Μετά την επιβολή της δικτατορίας από τον βασιλιά Αλέξανδρο Καραγιώργερβιτς διορίσθηκε στο Ανώτατο νομοθετικό συμβούλιο τον Δεκέμβριο του 1930. Τον Δεκέμβριο του 1934 διορίσθηκε υπουργός Τηλεπικοινωνιών (Τηλεγράφου και τηλεφωνίας). Στην εκλογή του 1935 εξελέγη γερουσιαστής και στη συνέχεια στα Εθνικά μέλη. Συμμετείχε επίσης στις εργασίες των μεταναστευτικών οργανώσεων των Σλοβένων.

Στον Β΄παγκόσμιο πόλεμο βρέθηκε στην Ιταλία το 1941. Μετά τη συνθηκολόγηση της Ιταλίας πήγε στο Πριρμόσκο και έγινε μέλος του επαρχιακού συμβουλίου της περιοχής. Κατά τα έτη 1944 - 1945 και ως το 1948 διετέλεσε πρωθυπουργός στην εξόριστη κυβέρνηση, υπουργός μεταφορών, δικαιοσύνης και παιδείας της Γιουγκοσλαβίας.

Μετά το Δεύτερο Παγκόσμιο Πόλεμο ήταν επίσης ο πρόεδρος του σλοβενικού Ερυθρού Σταυρού.
Βόισλαβ Μαρίνκοβιτς

Ο Βόισλαβ Μαρίνκοβιτς ("σερβικά : Војислав Маринковић") (1876 - 1935) ήταν Σέρβος οικονομολόγος και πολιτικός, υπουργός του Βασιλείου της Σερβίας και του Βασιλείου της Γιουγκοσλαβίας. 

Γεννημένος στο Βελιγράδι στις 13 Μαΐου 1876 , όπου και πέθανε στις 18 Σεπτεμβρίου 1935 . χρόνια. Πήρε διδακτορικό στον τομέα της οικονομίας στο Παρίσι. Πολλές φορές υπουργός στις κυβερνήσεις της Σερβίας (1914 - 1917) και της Γιουγκοσλαβίας, στα υπουργεία της Εθνικής Οικονομίας, Εμπορίου, Εσωτερικών, και Εξωτερικών Υποθέσεων. Επίσης ήταν πρωθυπουργός της Γιουγκοσλαβίας στην εξορία κατά τον Β΄ παγκόσμιο πόλεμο . Ήταν γνωστός ως ένας από τους κορυφαίους εμπειρογνώμονες οικονομικών στην Σερβία στις αρχές του εικοστού αιώνα. Ένας από τους ιδρυτές του Δημοκρατικού Κόμματος.

Ήταν παντρεμένος με την Άννα (1881 - 1973), ζωγράφος και κόρη του χημικού Σίμα Λοζάνιτσα , δεν είχαν παιδιά.
BBC Ανατολικά

Το BBC Ανατολικά (αγγ. BBC East) είναι τοπικός ραδιοτηλεοπτικός φορέας του BBC στην Ανατολική Αγγλία και έχει την έδρα του στο Νόργουιτς. Ο φορέας εξυπηρετεί τις Κομητείες: Νόρφολκ, Σάφολκ, Έσσεξ, Κέμπριτζσαϊρ, Νορθάμπτονσαϊρ, Μπέντφορντσαϊρ, Χέρτφορντσαϊρ και το βόρειο Μπάκιγχαμσαϊρ.
Ο Επιστάτης

Ο Επιστάτης (The Caretaker) είναι θεατρικό έργο του Χάρολντ Πίντερ. Αποτελείται από τρεις πράξεις. Παρουσιάστηκε στο κοινό για πρώτη φορά το 1960 στο Arts Theatre του Λονδίνου. Την ίδια χρονιά εκδόθηκε σε βιβλίο από τους εκδοτικού οίκους Encore Publishing και Eyre Methuen. Το 1964 μεταφέρθηκε στον κινηματογράφο από τον σκηνοθέτη Clive Donner, σε σενάριο του ίδιου του Πίντερ.. 

Πρόκειται για έργο μινιμαλιστικό στη σύλληψή του, που οι σκηνικές του απαιτήσεις περιορίζονται σε ένα δωμάτιο γεμάτο πράγματα και τρία πρόσωπα. Ο χώρος δράσης του Επιστάτη είναι ένα δωμάτιο που ανήκει σε κάποιο φθαρμένο από το χρόνο σπίτι, τοποθετημένο σε μια φτωχογειτονιά του δυτικού Λονδίνου. Χαρακτήρες του έργου είναι οι: 

Ντέιβις, ηλικιωμένος άστεγος

Άστον, μεγάλος αδερφός

Μικ, μικρός αδερφός
Γκρέγκορ Ζέριαβ

Ο Γκρέγκορ Ζέριαβ ή "Ζέριαλ" ("σλοβενικά : Gregor Žerjav") (14 Νοεμβρίου 1882 - 27 Ιουνίου 1929), ήταν σλοβενικής καταγωγής νομικός και φιλελεύθερος πολιτικός της Αυστρίας και της Γιουγκοσλαβίας.
Στάρτσεβιτσα

Η Στάρτσεβιτσα (σερβικά: Старчевица, βοσνιακά: Starčevica), είναι τοπική κοινότητα της Μπάνια Λούκα, Σερβική Δημοκρατία, Βοσνία και Ερζεγοβίνη. Βρίσκεται στη δεξιά όχθη του ποταμού Βέρμπας. Η Στάρτσεβιτσα έχει 12.738 κατοίκους (1991). Συνορεύει βόρεια με την Μπόρικ, δυτικά με την Όμπιλιτσεβο και ανατολικά με τη Άντα.
Ατλάντικο Σουρ

Η Αυτόνομη περιοχή του Νοτίου Ατλαντικού ή Ατλάντικο Σουρ (ισπαν.: Región Autónoma del Atlántico Sur) είναι μία από τις δύο αυτόνομες περιοχές της Νικαράγουα (η άλλη είναι το Ατλάντικο Νόρτε). Καλύπτει μια έκταση 27.407 χμ² και έχει πληθυσμό 382.100 (απογραφή 2005). Πρωτεύουσά της είναι το Μπλούφιλντς.
Στάνε Ντόλαντς

Ο Στάνε Ντόλαντς ("σλοβενικά : Stane Dolanc") (16 Νοεμβρίου 1925 - 13 Δεκεμβρίου 1999) ήταν Γιουγκοσλάβος κομμουνιστής πολιτικός από τη Σλοβενία, από τους στενότερους συνεργάτες του προέδρου Γιόσιπ Μπροζ Τίτο και ένας από τους πιο σημαντικούς ανθρώπους στη γιουγκοσλαβική ομοσπονδιακή πολιτική στη δεκαετία του 1970 και του 1980. Διετέλεσε γραμματέας του εκτελεστικού γραφείου του προεδρείου της κεντρικής επιτροπής της ένωσης κομμουνιστών της Γιουγκοσλαβίας την περίοδο 1971-1978, ομοσπονδιακός υπουργός Εσωτερικών την περίοδο 1982-1984 και μέλος της προεδρίας της Γιουγκοσλαβίας από 1984-1989. Τακτικά διορίζεται μέλος του ομοσπονδιακού συμβουλίου για την προστασία της συνταγματικής τάξης και στην προεδρία του σώματος στα τέλη της δεκαετίας του 1980. Στην πολιτική του σταδιοδρομία υπερασπίστηκε την ισχυρή και αυταρχική διακυβέρνηση και αγωνίστηκε ενάντια στον εθνικισμό που προέρχονταν από διάφορα μέρη της χώρας. Είχε επιρροή σε γιουγκοσλαβικές δομές ασφάλειας και πιστεύεται ότι ενέπνευσε μια σειρά συλλήψεων με πολιτικά κίνητρα, ειδικά όταν ήταν υπουργός Εσωτερικών.
Penny Dreadful

To Penny Dreadful είναι μια τηλεοπτική σειρά τρόμου, η οποία δημιουργήθηκε για το Showtime από τον John Logan με εκτελεστικούς παραγωγούς τους Logan και Sam Mendes.

Η σειρά αρχικά είχε προταθεί σε αρκέτα αμερικάνικα και βρετανικά κανάλια, και τελικά θα παραχθεί από το Showtime, με το Sky Atlantic ως συμπαραγωγό. Έκανε πρεμιέρα στο φεστιβάλ κινηματογράφου South by Southwest στις 9 Μαρτίου και άρχισε να προβάλλεται στην τηλεόραση στις 28 Απριλίου 2014 στο Showtime OnDemand. Η σειρά προβλήθηκε στο κανάλι Showtime στις 11 Μαίου 2014. Τα δύο πρώτα επεισόδια της σειράς ήταν και τα δύο διαθέσιμα On Demand πριν από τα αντίστοιχα επεισόδια μεταδοθούν μέσω του καναλιού.

Ο τίτλος παραπέμπει στα penny dreadfuls, ένα είδος βρετανικών δημοσιευμάτων του 19ου αιώνα με μακάβριο και εντυπωσιακό θέμα. Η σειρά αξιοποιεί πολλούς χαρακτήρες δημόσιου τομέα από τη μυθοπλασία της Ιρλανδίας και της Βρετανίας του 19ου αιώνα, συμπεριλαμβανομένων των Ντόριαν Γκρέυ από το "Το Πορτραίτο του Ντόριαν Γκρέυ" του Όσκαρ Ουάιλντ , Μίνα Χάρκερ και Άμπραχαμ Βαν Χέλσινγκ από το "Δράκουλας" του Μπραμ Στόκερ, και τους Βίκτορ Φρανκενστάιν και το τέρας του από το "Φρανκενστάιν" της Μαίρη Σέλλεϋ.

Στις 4 Ιουνίου 2014, το Showtime ανανέωσε το Penny Dreadful για μια δεύτερη σεζόν αποτελούμενη από δέκα επεισόδια που θα προβληθεί το 2015.

Στις 16 Ιουνίου 2015, το Showtime ανανέωσε τη σειρά και για 3η σεζόν, η οποία θα προβληθεί το 2016.
Αντρέι Γκόσαρ

Ο Αντρέι Γκόσαρ ("σλοβενικά : Andrej Gosar") (30 Νοέμβριου 1887 , Λόγκατετς - 21 Απρίλιος 1970 Λιουμπλιάνα) ήταν Γιουγκοσλάβος, σλοβενικής καταγωγής, νομικός, πολιτικός, κοινωνιολόγος και παιδαγωγός.

Σπούδασε στη σχολή δικαίου της Βιέννης και το 1916 έλαβε το διδακτορικό του. Το 1920 διετέλεσε ειδικός σύμβουλος κοινωνικής πρόνοιας στην κυβέρνηση της επαρχίας της Σλοβενίας και εξελέγη με τις στην Γιουγκοσλαβική συντακτική συνέλευση και επανεξελέγη το 1926. Το 1927 και 1928 διετέλεσε Υπουργός κοινωνικής πολιτικής της Λ.Δ. Σλοβενίας, 1929-1931 ήταν μέλος του Ανωτάτου νομοθετικού συμβουλίου στο υπουργικό συμβούλιο. Στο δεύτερο μισό του Μεσοπολέμου ήταν μέλος της γιουγκοσλαβικής αντιπροσωπείας στη γενική συνέλευση της Κοινωνίας των Εθνών στη Γενεύη. Ήδη κατά τη διάρκεια των σπουδών του δημοσίευσε άρθρα σχετικά με κοινωνικά και εκπαιδευτικά θέματα, από το 1921, ήταν ένας από τους εξέχοντες πολιτικούς αρθρογράφους στην "νέα εποχή και Δικαιωμάτων" (1924-1928 επίσημη έκδοση του). Κατά τη διάρκεια αυτής της περιόδου, επίσης, άρχισε να δημοσιεύει σε ένα περιοδικό κοινωνικής σκέψης. Τον Απρίλιο του 1929 έγινε αναπληρωτής καθηγητής έως τον Οκτώβριο του 1935 όπου έγινε καθηγητής οικονομικών και κοινωνιολογίας στο τμήμα τεχνικών επιστημών στη Λιουμπλιάνα, την περίοδος 1936-1939 ήταν πρύτανης.
Το 1941, ο ίδιος αρνήθηκε να συμμετάσχει στη πολιτική γιατί απέρριψε τον κομμουνισμό και την ηγεσία του. Το φθινόπωρο του 1941 ο ίδιος και οι οπαδοί του, άρχισε να ασχολήται ε την πολιτική με μία ομάδα με την επωνυμία "Ενωμένοι Σλοβένοι". Το 1944 ήταν φυλακισμένος στο Νταχάου.

Μετά τον πόλεμο, μέχρι το 1958 δίδαξε στη σχολή τεχνικών επιστημών στη Λιουμπλιάνα.
Ευσέβιος Αμόρτ

Ο Ευσέβιος Αμόρτ ("Eusebius Amort", 15 Νοεμβρίου 1692 – 5 Φεβρουαρίου 1775) ήταν Γερμανός ιερέας θεολόγος, που έχει χαρακτηρισθεί ως ο «σημαντικότερος Ρωμαιοκαθολικός θεολόγος του 18ου αιώνα».
Νικόλαος Ασκούτσης

Ο Νικόλαος Ασκούτσης (1892 - 11 Νοεμβρίου 1955) ήταν Έλληνας δικηγόρος και πολιτικός από το Ρέθυμνο. Υπηρέτησε ως νομάρχης, βουλευτής και υπουργός.
Σεργκέι Κράιγκχερ

Ο Σεργκέι Κράιγκχερ ("σλοβενικά: Sergej Kraigher") (30 Μαΐου 1914 - 17 Ιανουαρίου 2001) ήταν Γιουγκοσλάβος, σλοβενικής καταγωγής, κομμουνιστής πολιτικός ο οποίος υπηρέτησε ως πρόεδρος της Γιουγκοσλαβίας το 1981-1982.

Γεννήθηκε στην Ποστόινα της Αυστροουγγαρίας (σήμερα Σλοβενία). Ο θείος του, Λόιζ Κράιγκχερ, ήταν διακεκριμένος συγγραφέας και αριστερός ακτιβιστής, ο ξάδελφος του Μπορίς Κράιγκχερ ήταν επίσης ένας ισχυρός κομμουνιστής πολιτικός. Σπούδασε ιατρική στη Λιουμπλιάνα και το Ζάγκρεμπ. 

Ο Σεργκέι εντάχτηκε στις τάξεις του Κομμουνιστικού κόμματος της Σλοβενίας το 1940. Αγωνίστηκε στην κομματική αντίσταση. Έγινε πρόεδρος της Λαϊκής συνέλευσης της Σλοβενίας το 1967. Κατείχε αυτή τη θέση μέχρι το 1973, και στη συνέχεια υπηρέτησε ως Πρόεδρος της Σλοβενίας 1974-1981. Μετά το θάνατο του Γιόσιπ Μπροζ Τίτο ο Κράιγκχερ υπηρέτησε ως Πρόεδρος της Γιουγκοσλαβίας την περίοδο 1981-1982. Είναι επίσης γνωστός ως πρόεδρος της επιτροπής Κράιγκχερ που συστάθηκε από την κυβέρνηση της Γιουγκοσλαβίας να συμβουλεύει και να υποβάλει προτάσεις για την επίλυση της γιουγκοσλαβικής οικονομικής κρίσης που άρχισε να αναπτύσσεται στην αρχές μέχρι τα μέσα της δεκαετίας του 1980. Η έκθεση της επιτροπής ήταν η βάση ενός πακέτου μεταρρυθμίσεων που επρόκειτο να εφαρμοστεί από την υπουργό Μίλκα Πλάνιντς αλλά αυτό δεν συνέβη ποτέ. Πέθανε στη Λιουμπλιάνα της Σλοβενίας.

Έγραψε το βιβλίο "O nekaterih vprasanjih razvoja politicne ekonomije (Druzbeno izobrazevanje)" το 1978.
Άντον Κόροσετς

Ο Άντον Κόροσετς ("Anton Korošec", 12 Μαΐου 1872 - 14 Δεκεμβρίου 1940) ήταν Σλοβενικής καταγωγής πολιτικός, μέλος του συντηρητικού Λαϊκού Κόμματος, καθολικός ιερέας και ένας ρήτορας.

Γεννήθηκε στην Μπισερίανε που τότε ανήκε στο Δουκάτο της Στυρίας της Αυστροουγγαρίας, και πήγε στο σχολείο στο Πτούι και στο Μάριμπορ. Σπούδασε θεολογία και χειροτονήθηκε ιερέας το 1895. Ολοκλήρωσε τις σπουδές του με διδακτορικό στη θεολογία από το Πανεπιστήμιο του Γκρατς το 1905. 

Το 1907 εξελέγη μέλος του Λαϊκού κόμματος Σλοβενίας, όπου ως πρόεδρος της Γιουγκοσλαβικής λέσχης ανέγνωσε την Διακήρυξη Μαΐου, η οποία ζητούσε από όλους τους Νοτιοσλάβους λαούς να ενοποιηθούν σε ένα κράτος εντός της Αυστροουγγρικής μοναρχίας. Μετά τη διάλυση της Αυστροουγγαρίας, το εθνικό συμβουλίου των Σλοβένων, Κροατών και Σέρβων, των οποίων ο Κόροσετς ήταν ο πρόεδρος, δήλωσε τη δημιουργία του κράτους των Σλοβένων, Κροατών και Σέρβων στις 29 Οκτωβρίου 1918. Νωρίτερα Κόροσετς και Νίκολα Πάσιτς είχανε συμφωνήσει με τους όρους της διακήρυξης της Γενεύης, στην οποία το Βασίλειο της Σερβίας αναγνώριζε ίσα δικαιώματα στις διάφορες συνιστώσες του και σε μια τέτοια κατάσταση θα έπρεπε να συνεργαστούν μαζί στην συνομοσπονδία. Από την αρχή ωστόσο οι Σέρβοι και οι Κροάτες ευνοήθηκαν στον κεντρικό έλεγχο και στο επακόλουθο Βασίλειο των Σέρβων, Κροατών και Σλοβένων όπου ήταν μια ενιαία μοναρχία .

Ο Κόροσετς ήταν αντιπρόεδρος στην πρώτη κυβέρνηση του Βασιλείου των Σέρβων, Κροατών και Σλοβένων το 1918. Δεδομένου ότι ήταν ο ηγέτης του Λαϊκού κόμματος Σλοβενίας, αργότερα συνεργάστηκε με δύο δεξιές κυβερνήσεις. Παρά την ήττα του το 1920 το Λαϊκό κόμμα Σλοβενίας ήταν και πάλι πρώτο στη Σλοβενία το 1924 και ο Κόροσετς ήταν και πάλι αντιπρόεδρος της κυβέρνησης. Το 1924 και το 1927 ήταν επίσης υπουργός εσωτερικών. Αντιτάχθηκε στη θέσπιση του Βιντοβντάν συντάγματος και αγωνίστηκε για μεγαλύτερη αυτονομία για τους Σλοβένους εντός του Βασιλείου των Σέρβων, Κροατών και Σλοβένων, μέχρι που το Λαϊκό κόμμα Σλοβενίας ενώθηκε με το κόμμα "σερβικές ρίζες" για να σχηματίσουν μια συγκεντρωτική κυβέρνηση. Μετά την δολοφονία του Στιεπάν Ράντιτς το 1928, προκειμένου να εξασφαλιστεί η ειρήνη μεταξύ των εθνοτικών ομάδων ο βασιλιάς κάλεσε τον Κόροσετς να σχηματίσει κυβέρνηση. Ήταν επίσης υπουργός το 1929. 

Το 1930 ο Κόροσετς συνέταξε τη "σλοβενική Δήλωση" (Slovenska deklaracija) με την οποία ζήτησε μια νέα πολυεθνική ένωση των Σλοβένων, Κροατών και Σέρβων. Το 1933 εξορίστηκε στο νησί Χβαρ. Το σλοβενικό Λαϊκό κόμμα μποϊκοτάρει στη συνέχεια τις βουλευτικές εκλογές του 1935. Ο ίδιος ωστόσο ονομάστηκε υπουργός εσωτερικών το ίδιο έτος.

Προς το τέλος της ζωής του δήλωσε ανοιχτά και μίλησε ενάντια Τεκτονισμού , του κομμουνισμού και του Ιουδαϊσμού. Οργάνωσε επίσης την αντικομμουνιστική οργάνωση "Straža v viharju". Πέθανε στο Βελιγράδι τότε Βασίλειο της Γιουγκοσλαβίας, τώρα Δημοκρατίας της Σερβίας.
BBC Λονδίνο

Το BBC Λονδίνο (αγγ. BBC London) είναι τοπικός ραδιοτηλεοπτικός φορέας του BBC στο Μείζον Λονδίνο και έχει την έδρα του στο Λονδίνο. Ο φορέας εξυπηρετεί την Κομητεία Μείζονος Περιοχής του Λονδίνου.
Τουρκικό Πρωτάθλημα Κλειστού Στίβου

Το Τουρκικό Πρωτάθλημα Κλειστού Στίβου (τουρκ: "Türkiye Çoklu Branşlar Salon Şampiyonası") είναι το εθνικό πρωτάθλημα στον κλειστό στίβο της Τουρκίας, που διοργανώνεται από την Τουρκική Ομοσπονδία Στίβου. Πραγματοποιείται κάθε χρόνο, κατά τις χειμερινές περιόδους και αναδεικνύει τους πρωταθλητές Τουρκίας στα αγωνίσματα ανδρών και γυναικών.
Βέλιμιρ Βουκίσεβιτς

Ο Βέλιμιρ Βουκίσεβιτς ("σερβικά : Велимир Вукићевић") (Όπαριτς 11 Ιουλίου 1871 - Βελιγράδι 27 Νοεμβρίου 1930) ήταν Σέρβος πολιτικός και Πρωθυπουργός του Βασιλείου της Γιουγκοσλαβίας από τος 17 Απριλίου 1927 μέχρι τις 28 Ιουλίου 1928. Ήταν μέλος του Ριζοσπαστικού Κόμματος του Νικόλα Πάσιτς.

Ήταν πρωθυπουργός σε κυβέρνηση συνασπισμού "Ριζών" και "Δημοκρατών". Σχετικά με την εντολή να σχηματίσει την κυβέρνηση κέρδισε την εμπιστοσύνη πολλών συνταγματικών παραγόντων, με στόχο η κυβέρνηση συνασπισμού να φέρει περισσότερη σταθερότητα. Ο Βέλιμιρ Βουκίσεβιτςc δεν είχε ποτέ μεγαλύτερη επιρροή στο Ριζοσπαστικό Κόμμα. Επίσης είχε διατελέσει υπουργός κατασκευών το 1921-22, τηλεγράφου και ταχυδρομείων (τηλεπικοινωνιών) το 1922-25, παιδείας το 1927, και εσωτερικών το 1927-28.

Ως Πρωθυπουργός του Βασιλείου της Γιουγκοσλαβίας αντικαταστάθηκε από τον Άντον Κόροσετς.
BBC Νότια

Το BBC Νότια (αγγ. BBC South) είναι τοπικός ραδιοτηλεοπτικός φορέας του BBC στη Νότια Αγγλία και έχει την έδρα του στο Σαουθάμπτον. Ο φορέας εξυπηρετεί τις Κομητείες: Χάμπσαϊρ, Νήσο Γουάιτ, Δυτικό Σάσσεξ, Μπράιτον εντ Χόουβ, το ανατολικό Ντόρσετ, το ανατολικό Γκλόστερσαϊρ, Σάρρεϋ και Γουίλτσαϊρ.
Γκέοργκ Γιόζεφ Κάμελ

Ο Γκέοργκ Γιόζεφ Κάμελ ("Georg Joseph Kamel", 21 Απριλίου 1661 – 2 Μαΐου 1706), γνωστός και ως Camellus, ήταν Τσέχος Ιησουίτης ιεραπόστολος στις Φιλιππίνες και βοτανολόγος. Έκανε τις πρώτες γραπτές περιγραφές της φιλιππινέζικης χλωρίδας και πανίδας (ιδιαίτερα των πτηνών). Προς τιμήν του πήρε το όνομά της η "καμέλια" από τον Λινναίο.
Μιλέντιε Πόποβιτς

Ο Μιλέντιε Πόποβιτς ("σερβικά : Милентије Поповић") (Κρνα Τράβα 1913 - 1971) ήταν σέρβος μέλος του Κομμουνιστικού κόμματος της Γιουγκοσλαβίας (ΚΚΓ) από το 1939. Κατά τη διάρκεια του Β΄ Παγκοσμίου Πολέμου κατείχε διάφορες θέσεις στο κόμμα και διοικητικά. Μετά τον πόλεμο, έγινε υπουργός εσωτερικών, εμπορίου και προμηθειών, και στη συνέχεια υπουργός εξωτερικών, εμπορίου και οικονομίας στη γιουγκοσλαβική ομοσπονδιακή κυβέρνηση.Ήταν και υπουργός, πρόεδρος της επιτροπής σχεδιασμού της Σερβίας στην Κυβέρνηση Μπλαγκόιε Νέσκοβιτς 1946.

Πέθανε ενώ ήταν εν ενεργεία πρόεδρος της ομοσπονδιακής συνέλευσης, (βουλής) της ομοσπονδιακής Σοσιαλιστικής Δημοκρατίας της Γιουγκοσλαβίας, θέση που κατείχε από το 16 του Μαΐου, 1967 μέχρι 8 Μαΐου 1971.
Ιβάν Ρίμπαρ

Ο Ιβάν Ρίμπαρ ("κροατικά : Ivan Ribar"), (Βουκμάνιτς 21 Ιανουαρίου 1881 - Ζάγκρεμπ 11 Ιουνίου 1968) ήταν Γιουγκοσλάβος πολιτικός κροατικής καταγωγής.

Γεννήθηκε στο Βουκμάνιτς κοντά στο Κάρλοβατς της Αυστροουγγαρίας, είχε διδακτορικό στην νομική. Τελείωσε το γυμνάσιο στο Κάρλοβατς το 1881 και το λύκειο της ίδιας πόλης το 1899. Το 1913 εκλέγει βουλευτής στο Κροατικό κοινοβούλιο. Ήταν υποστηρικτής της Κροατοσερβικής συμμαχίας και συμμετείχε ενεργά στα προπολεμικά πολιτικά γεγονότα στην Κροατία. Στον Α΄ Παγκόσμιο Πόλεμο πολέμησε με τον Αυστροουγγρικό στρατό.

Το 1918 ήταν από τα ιδρυτικά μέλη του Σερβικού δημοκρατικού κόμματος, το 1943 έγινε μέλος του κομμουνιστικού κόμματος της Γιουγκοσλαβίας. Ήταν πρόεδρος της κοινοβουλευτικής συνέλευσης το 1920 - 1922, πρόεδρος της εκτελεστικής επιτροπής στο αντιφασιστικό συμβούλιο της λαϊκής απελευθέρωσης της Γιουγκοσλαβίας από τις 26 Οκτωβρίου 1942 έως τις 4 Δεκεμβρίου 1943, πρόεδρος του προεδρείου της προσωρινή λαϊκής συνέλευσης το 1943 - 1945 και πρόεδρος του προεδρείου της εθνοσυνέλευσης το 1945 - 1953.

Ο Ρίμπαρ έχασε όλη την οικογένειά του κατά τη διάρκεια του Β΄ Παγκοσμίου Πολέμου, οι δύο γιοι του αγωνίστηκαν για τους Παρτιζάνους κατά των Ιταλών φασιστών. Πέθανε στο Ζάγκρεμπ σε ηλικία 87 ετών.
Αλεξάνταρ Βούτσιτς

O Αλεξάνταρ Βούτσιτς (σερβικά κυριλλικά: Александар Вучић, 1970-) είναι Σέρβος πολιτικός που υπηρετεί ως Πρόεδρος της Σερβίας από τον Μάιο του 2017. Είναι, επίσης, ο ηγέτης και πρόεδρος του Σερβικού Προοδευτικού Κόμματος. Ο Βούτσιτς υπηρέτησε και ως Υπουργός Πληροφοριών από το 1998 ως το 2000 και αργότερα ως Υπουργός Άμυνας από το 2012 ως το 2013. Στις Σερβικές Προεδρικές εκλογές του 2017 εξελέγη Πρόεδρος της Σερβίας.
Μπόζινταρ Πούριτς

Ο Μπόζινταρ Πούριτς ("σερβικά : Божидар Пурић") (19 Φεβρουαρίου 1891 - 28 Οκτωβρίου 1977) ήταν σέρβικής καταγωγής και Γιουγκοσλάβος πολιτικός και διπλωμάτης. 

Μεταξύ 1928 και 1934 ήταν επιτετραμμένος στην πρεσβεία του Βασιλείου της Γιουγκοσλαβίας στις Ηνωμένες Πολιτείες, και του πρέσβη της στη Γαλλία από το 1935. Κατά τη διάρκεια του Β΄ Παγκοσμίου πολέμου, ο Πούριτς ήταν πρωθυπουργός της Γιουγκοσλαβικής κυβέρνησης στην εξορία μεταξύ 10 Αυγούστου 1943 και 8 Ιουλίου 1944,
Ότογιολ 51

thumb|220px|Το σήμα του αυτοκινητοδρόμου 51
thumb|Ο χάρτης του αυτοκινητοδρόμου 51

Ο Ότογιολ 51 ή Αυτοκινητόδρομος 51 στα ελληνικά είναι ένας αυτοκινητόδρομος στην Τουρκία. Συνδέει τα Άδανα με την Μερσίνη. Έχει μήκος 88 χιλιόμετρα. Ξεκινάει από τον Ότογιολ 50, το Περιφερειακό των Αδάνων και καταλήγει στον Ότογιολ 21, βόρεια του Ταρσού. Ο οδικός άξονας έχει διόδια. Είναι μέρος της Ευρωπαϊκής Οδού 90 και της Ασιατικής Οδού 84.
Ότογιολ 52

thumb|220px|Το σήμα του αυτοκινητοδρόμου 52
thumb|Ο χάρτης του αυτοκινητοδρόμου 52

Ο Ότογιολ 52 ή Αυτοκινητόδρομος 52 στα ελληνικά είναι ένας αυτοκινητόδρομος στην Τουρκία. Συνδέει τα Άδανα με την Σανλιούρφα. Εχεί μήκος 365 χιλίομετρα και παραδόθηκε στην κυκλοφορία το 2006. Ξεκινάει από τον Ότογιολ 50, το Περιφερειακό των Αδάνων και καταλήγει βόρεια της Σανλιούρφα. Ο οδικός άξονας έχει διόδια. Είναι μέρος της Ευρωπαϊκής Οδού 90 και της Ασιατικής Οδού 84.
Αιγυπτιακή χήνα

Η Αιγυπτιακή χήνα είναι υδρόβιο νηκτικό πτηνό της οικογενείας των Νησσιδών. Η επιστημονική ονομασία του είδους είναι "Alopochen aegyptiaca" και δεν περιλαμβάνει υποείδη. 

Παρόλο που πρόκειται για αφρικανικό είδος, λόγω του εντυπωσιακού της παρουσιαστικού, η αιγυπτιακή χήνα έχει εισαχθεί σε πολλές ευρωπαϊκές χώρες (λ.χ. Ηνωμένο Βασίλειο, Ολλανδία, κ.α.), ακόμη και στην Ασία και την Αμερική, ενώ σε πολλές άλλες αποτελεί έκθεμα των ζωολογικών κήπων.
Μάρκο Ουρένια

Ο Μάρκο Ουρένια (πλήρες όνομα: Μάρκο Ντανίλο Ουρένια Πόρας, ισπανικά: Marco Danilo Ureña Porras) είναι Κοσταρικανός ποδοσφαιριστής, γεννημένος στο Σαν Χοσέ της Κόστα Ρίκα και από το 2010 αγωνίζεται στη ρωσική Κουμπάν στην θέση του επιθετικού.
Άλες Μπέμπλερ

Ο Άλες Μπέμπλερ ("σλοβενικά : Aleš Bebler"), (Ίντρια 8 Αυγούστου 1907 - Λιουμπλιάνα 12 Αυγούστου 1981) ήταν σλοβένικης καταγωγής Γιουγκοσλάβος κομμουνιστής και πολιτικός. Είχε διατελέσει υπουργός διπλωμάτης και πολέμησε στον Ισπανικό εμφύλιο.

Πήγε σχολείο στη γενέτηρά του, κατά τον Α΄Παγκόσμιο πόλεμο διέφυγε με την οικογένεια του στην Βιέννη όπου και συνέχισε το σχολείο. Μετά το τέλος του πολέμου γύρισε στην Γιουγκοσλαβία όπου και σπούδασε νομικά στην Λιουμπλιάνα και το Παρίσι. Το 1929 έγινε μέλος στο τότε παράνομο Κομμουνιστικό κόμμα της Γιουγκοσλαβίας. Το 1933 πήγε στην Σοβιετική ένωση όπου παρέμεινε εκεί, με ψευδώνυμο, έως το 1936 που μετέχει στο Παρίσι και με πλαστά έγραφα πήγε στην Μαδρίτη και εντάχτηκε στον Δημοκρατικό στρατό και στις διεθνείς ταξιαρχίες. Με το τέλος του Ισπανικού εμφύλιου πήγε στην Ελβετία και το 1940 επέστρεψε στην Γιουγκοσλαβία.

Στον Β΄ Παγκόσμιο Πόλεμο ήταν στις τάξεις των Παρτιζάνων και πήρες διάφορες κομματικές θέσεις στο κομμουνιστικό κόμμα. Με την λήξη του πολέμου διετέλεσε το υπουργός οικονομικών, κι έπειτα εξωτερικών. Από το 1948 πήρε μέρος σε πολλές διπλωματικές αποστολές και πρέσβης ενώ διετέλεσε και μόνιμος αντιπρόσωπος στα Ηνωμένα έθνη.

Μετά την αποχώρηση του από την πολιτικήπέρασε τα τελευταία χρόνια της ζωής του ως περιβαλλοντολόγος. Ο γιος του Άντον Μπέλμπερ είναι καθηγητής στο Πανεπιστήμιο.
Κόστα Τιμοτίεβιτς

Ο Κόστα Τιμοτίεβιτς ("σερβικά : Коста Тимотијевић") (Γκρόσνιτσα 1870 - ) ήταν πολιτικός του Βασιλείου της Σερβίας και της Γιουγκοσλαβίας.

Γεννήθηκε στην Γκρόνιτσα ένα χωριό στο Κραγκούγιεβατς στο οποίο τελείωσε το γυμνάσιο κι έπειτα σπούδασε στην νομική σχολή του Βελιγραδίου. Τελειώνοντας τις σπουδές του άσκησε την δικηγορία στο Σμεντέρεβο όπου εγκαταστάθηκε κι άνοιξε δικηγορικό γραφείο.

Στο βασίλειο της Σερβίας ήταν γραμματέας της σερβικής εθνοσυνέλευσης (βουλής) και δύο φορές υπουργός δικαιοσύνης το 1908 και το 1910. Εξελέγχει για πρώτη φορά βουλευτής το 1903

Στο Γιουγκοσλαβικό βασίλειο πολιτεύτηκε με το Δημοκρατικό κόμμα. 

Χρημάτισε υπουργός δικαιοσύνης το 1919-1920 και εσωτερικών το 1922. Τον Οκτώβριο του 1924 ο βασιλιάς τού έδωσε εντολή για να σχηματίσει κυβέρνηση αλλά απέτυχε. Σαν υπουργός δικαιοσύνης έμεινε γνωστός για τις σημαντικές μεταρρυθμίσεις που έκανε.
Σερβική Ορθόδοξη Εκκλησία

Η Σερβική Ορθόδοξη Εκκλησία (σερβικά: Српска православна црква / Σρπσκα πραβόσλαβνα τσρκβα) είναι μια από τις αυτοκέφαλες Ορθόδοξες Χριστιανικές Εκκλησίες. Είναι η δεύτερη παλαιότερη Σλαβική ορθόδοξη εκκλησία στον κόσμο (μετά τη Βουλγαρική Ορθόδοξη Εκκλησία).

Η Σερβική Ορθόδοξη Εκκλησία περιλαμβάνει την πλειοψηφία του πληθυσμού της Σερβίας, του Μαυροβουνίου και της οντότητας της Σερβικής Δημοκρατίας της Βοσνίας και Ερζεγοβίνης. Είναι οργανωμένο σε μητροπόλεις και επαρχίες που βρίσκονται κυρίως στη Σερβία, τη Βοσνία και Ερζεγοβίνη, το Μαυροβούνιο και την Κροατία, αλλά και σε όλο τον κόσμο όπου ζει η Σερβική διασπορά.

Η Σερβική Ορθόδοξη Εκκλησία είναι ένα αυτοκέφαλο ή εκκλησιαστικά ανεξάρτητο μέλος της Ορθόδοξης κοινότητας. Ο Πατριάρχης της Σερβίας λειτουργεί ως πρώτος μεταξύ ίσων στην εκκλησία του. Σήμερινός Πατριάρχης είναι ο Πορφύριος. Η Εκκλησία απέκτησε αυτοκέφαλο καθεστώς το 1219 υπό την ηγεσία του Αγίου Σάββα, όταν έγινε ανεξάρτητη Αρχιεπισκοπή της Ζίτσα. Το καθεστώς της αναβαθμίστηκε σε εκείνο του πατριαρχείου το 1346 και στη συνέχεια ήταν γνωστή ως Σερβικό Πατριαρχείο του Ιπεκίου το πατριαρχείο καταργήθηκε από τους Οθωμανούς Τούρκους το 1766. Η νεότερη Σερβική Ορθόδοξη Εκκλησία επανιδρύθηκε το 1920 μετά την ενοποίηση του Πατριαρχείου του Κάρλοβτσι, της Μητρόπολης του Βελιγραδίου και της Μητρόπολης του Μαυροβουνίου.